**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR. 64/14.09.2018**

**privind repararea conductei de apă care alimenteză crepurile din satul Paloş, comuna Caţa**

Consiliul Local al Comunei Caţa întrunit în şedinţă extraordinară în data de 14.09.2018,

Întrucât Consiliul local a aprobat suplimentarea ordinii de zi cu proiectul de hotărâre privind repararea conductei de apă care alimenteză crepurile din satul Paloş, comuna Caţa, şi că în referatul de necesitate nr. 3726 din 12.09.2018, domnul viceprimar Kelemen Deines, a subliniat urgenţa reparaţiei acestei conducte, aceasta fiind singura sursă de alimentare cu apă din satul Paloş, în vederea asigurării unui debit suficient de apă pentru adăparea animalelor şi satisfacerea altor nevoi gospodăreşti ale locuitorilor acestui sat,

În temeiul prevederilor art. 36 alin. (6) lit. a punctul 14 şi art. 45 alin. (1) din Legea 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

Art. 1. Se aprobă executarea lucrărilor de reparaţii la conducta de apă care alimenteză crepurile din satul Paloş, comuna Caţa.

Art. 2. Achiziţionarea lucrărilor se va realiza în conformitate cu prevederile legale – Legea nr. 98/2017 privind achiziţiile publice.

Art. 3. Primarul Comunei Caţa şi compartimentele contabilitate, achiziţii publice din cadrul aparatului de specialitate a primarului comunei Caţa, vor duce la îndeplinire prevederile prezentei hotărâri.

Art. 4. Secretarul Comunei Caţa va comunica prezenta hotărâre Instituţiei Prefectului – Judeţul Braşov, primarului Comunei Caţa şi compartimentului buget-contabilitate şi achiziţii publice.

PREŞEDINTE DE ŞEDINŢA, SECRETAR,

TŐRŐK ARPAD GUIGNARD ROXANA

Nr. consilieri în funcţie = 11; Nr. consilieri prezenţi = 10; Nr. voturi pentru = 10; Nr. voturi contra = 0.